Cifereca Biblioteko por la Nederlanda Literaturo

La Cifereca Biblioteko por la Nederlanda Literaturo (, DBNL) estas retejo pri la nederlandaj lingvo kaj literaturo. La retejo enhavas milojn da literaturaj tekstoj, sekundaran literaturon kaj aldonajn informojn kiel biografiojn, portretojn kaj ligilojn. Meze de 2014 la DBNL disponigis kolekton de pli ol 11.000 bitigitaj libroj kaj revuoj pri temoj kiel nederlandlingva literaturo, lingvo kaj kulturhistorio.

 Ekesto 
De DBNL estas iniciato de la Fonduso DBNL, kreita en 1999 de la Maatschappij der Nederlandse Letterkunde (Societo de la Nederlanda Literaturo). La cifereca biblioteko ricevis financan helpon de, inter aliaj, la Nederlandse Organisatie voor Wetenschappelijk Onderzoek (NWO) (Nederlanda Organizaĵo por Scienca Esplorado) kaj la Nederlandse Taalunie (Nederlanda Lingvo-Unio). La kolekto kovras la tutan nederlandan lingvoregionon, tio estas Flandrio, Nederlando, Surinamo, Kariba Nederlando, Sud-Afriko kaj Namibio. Ĉiujare aldoniĝas ĉirkaŭ 250.000 paĝoj da teksto. Pri la selekto decidas komisiono de nederlandaj kaj flandraj spertuloj.

DBNL ĉiutage ricevas proksimume 200.000 vizitojn. En 2014 enketo ĉe la uzantoj montris altan aprezon.DBNL gebruikersonderzoek

En junio 2014 finpretiĝis grava projekto: 50.000 nederlandlingvaj kantoj de antaŭ 1900 estas interrete. La tekstoj troveblas ĉe DBNL. Meertens Instituut disponigas la aldonajn informojn.

 Sekcioj 
En DBNL estas apartaj sekcioj por:
 Nederlanda literaturo
 Frisa literaturo
 Limburga literaturo
 Surinama literaturo
 Afrikansa literaturo
 Nederlanda lingvo

Aliaj eroj estas atlaso, calendarium (por serĉi tempo-rilatajn aspektojn), literatura leksikono (kun 4600 terminoj), kaj ngram viewer (por serĉi la oftecon de iu vorto aŭ esprimo).

 Restrukturigo 
Ekde 2015 la Nacia Biblioteko de Nederlando prizorgas la retejon dbnl.org.

 Referencoj 

 Vidu ankaŭ 
 Nederlanda Lingvo-Unio
 Flandra Heredaĵbiblioteko

 Ekstera ligilo 
 www.dbnl.org

Kategorio:Nederlandlingva literaturo
Kategorio:Aperis en 1999
Kategorio:Ciferecaj bibliotekoj